b"\n_START_ARTICLE_\nSokrates' forsvarstale\n_START_PARAGRAPH_\nSokrates forsvarstale, ogs\xc3\xa5 kalt Apologien (gresk: \xe1\xbc\x88\xcf\x80\xce\xbf\xce\xbb\xce\xbf\xce\xb3\xce\xaf\xce\xb1 \xce\xa3\xcf\x89\xce\xba\xcf\x81\xce\xac\xcf\x84\xce\xbf\xcf\x85\xcf\x82, latin: Apologia Socratis) er et skriftstykke av den greske filosofen Platon (lagt i munnen p\xc3\xa5 hans l\xc3\xa6rer Sokrates), som vedr\xc3\xb8rer rettssaken mot og henrettelsen av Sokrates i 399 f.Kr., og s\xc3\xa6rlig, som tittelen antyder, hans tale til sitt eget forsvar. Apologien anses generelt for \xc3\xa5 v\xc3\xa6re en forholdsvis tro gjengivelse av begivenhetenes gang, og derfor en p\xc3\xa5litelig kilde til den historiske person Sokrates. Derimot er det antatt at Platon i mange av sine senere dialoger, i forskjellig grad bare benyttet Sokrates som et taler\xc3\xb8r for \xc3\xa5 uttrykke sin egen filosofi."